Kristian Thulesen Dahl (DF), 2002-03-20:
Hr. Villy Søvndal siger, at byggeriet af ældreboliger er stoppet.
Altså jeg må sige, at i den kommune, jeg selv bor i, er man i fuldt sving.
Der har man igangsat flere projekter, der skal bygge ældreboliger i år
, bl.a. fordi grundkapitalen jo bliver de 7 pct. og ikke 14 pct., som vi også har været med til at vedtage.
Det kan være, det er anderledes prioriteret i andre kommuner, men det håber jeg da ikke.
Jeg håber meget, at det er det, man gør.
Vi har også sagt med hensyn til det med retskravet på, at man kan få sin ægtefælle med, når man bliver visiteret til en plejebolig, at det har været vigtigt for os, og det er med.
Det var en af de ting, jeg nævnte.
Fru Pernille Rosenkrantz-Theil er inde på det med, at mor Karen kan ikke flyve, en sten kan heller ikke flyve
, ergo er mor Karen en sten.
Det er i hvert fald det, jeg hører ud
Det må jeg sige.
Der er et eller andet omkring den satspulje, som jeg ikke tror er gået fuldstændig op for spørgeren, og som jeg har sagt både i går og i dag: Kan Enhedslisten pege på et flertal her i Folketinget, der sammen med Dansk Folkeparti vil opsige satspuljeforliget, altså de partier der har satspuljeforliget?
Er der noget som helst, der gør, at hvis vi f.eks. stemmer anderledes, så har man ikke satspuljeforliget, og så får de ældre flere penge?
Er der noget som helst, der tyder på det?
Næ, for Socialdemokratiet og de øvrige satspuljepartier er enige om, at den ordning fortsætter, og så længe de er enige om det, ja, så fortsætter den, desværre.
Et parti har været ude af Folketinget og er kommet ind i Folketinget igen, de er deltagere i forliget.
Så til hr. Ole Sohn: Servicejob blev også diskuteret en del i går.
Det har jo ikke været en succesfuld ordning.
Det har været en ordning, som har haft utrolige problemer med at komme i gang, og da man så ser, at hov, nu er der måske nogle tilskud, der går vores næse forbi, så begynder man at sige, at nu må vi hellere skynde os at få ansat nogle i ordningen. Men det har jo ikke været en ordning, der har været brugt, der har været en succes.
Det kan man have forskellige holdninger om, men det er da en konstatering, og så kan det være, at man kan sige, at fokus bliver bedre brugt andre steder.
Med hensyn til det med at aflevere 150 mio. kr., så må hr. Ole Sohn altså medgive - og det er også lidt til hr. Villy Søvndal, der sagde, at de ældre da er fuldstændig ligeglade i forhold til det ene eller det andet, hvad de da ikke er - at hvis vi ikke havde fundet de 500 mio. kr., som vi sender ud til kommunerne til hjælp for de ældre, så havde der stadig væk været en diskussion omkring 650 mio. kr.'s overforbrug i kommunerne i forhold til den økonomiske ramme.
Det havde da stadig væk været der.
De ældre er da ikke ligeglade med, om man skal dæmpe udgiftsstigningerne i 2002 med 650 mio. kr., som jeg håber, man finder alle mulige andre steder end på ældreområdet, men så få 500 mio. kr., eller at man ikke får 500 mio. kr., men stadig væk skal finde de 650 mio. kr. Det er man da ikke ligeglad med.
Derfor er det væsentligt, at der her er fundet ½ mia. kr., som ikke ville have været til rådighed, hvis ikke vi havde lavet denne her finanslovaftale.